SSC নিয়ে ফের মামলা হাইকোর্টে, কী আবেদন? দেখুন বিগ আপডেট

কলকাতা: এসএসসি নিয়োগ (New Controversy Regarding SSC List) নিয়ে ফের মামলা সুপ্রিম কোর্ট। শীর্ষ আদালতের নির্দেশ মানা হয়নি , এমনই অভিযোগে ফের মামলা। অভিযোগ, লিস্টে দেখা যাচ্ছে অযোগ্যরা আছেন। এমনকি ক্লার্ক দের নামও রয়েছে মেধা তালিকায়। কেউ কেউ আবার প্রাথমিক স্কুলে শিক্ষকতার অভিজ্ঞতা দেখিয়ে অতিরিক্ত ১০ নম্বর পেয়ে গিয়েছেন! এবার এমনই একাধিক অনিয়মের অভিযোগ উঠল স্কুল সার্ভিস কমিশনের (School Service Commission) বিরুদ্ধে। এ নিয়ে কলকাতা হাইকোর্টে (Calcutta High Court) মামলাও করলেন শিক্ষকদের একাংশ। বিচারপতি অমৃতা সিনহার (Justice Amrita Sinha) দৃষ্টি আকর্ষণ। মামলা গ্রহণের অনুমতি বিচারপতির, আগামী বুধবার বিচারপতি অমৃতা সিনহার বেঞ্চে ওই মামলার শুনানি হওয়ার সম্ভাবনা।

সোমবার হাই কোর্টে মামলা দায়ের করা হয়েছে শিক্ষকদের তরফে। অভিযোগ ইন্টারভিউ লিস্টে একাধিক ত্রুটি রয়েছে। পূর্ব শিক্ষকতার অভিজ্ঞতার ভিত্তিতে নম্বর পেয়েছে অযোগ্যরা, প্রাথমিক শিক্ষকরা, হেলথ ওয়ার্কাররা। এই অভিযোগে কলকাতা হাইকোর্টে দৃষ্টি আকর্ষণ করা হল। বুধবার মামলাটি শুনানি সম্ভাবনা রয়েছে। আইনজীবী ফিরদৌস শামিম বলেন, ইন্টারভিউ লিষ্ট প্রকাশিত হয়েছে। তাতে সুবিধা পেয়েছে অযোগ্যরা। সুপ্রিম কোর্টের নির্দেশ অনুযায়ী কোনও অযোগ্য প্রার্থী নিয়োগ প্রক্রিয়ায় অংশ নিতে পারবে না। কিন্তু ইন্টারভিউ লিস্টে বহু অযোগ্য প্রার্থীর নাম রয়েছে। সেকেন্ডরি টিচাররা পূর্ব শিক্ষকতার অভিজ্ঞতার ভিত্তিতে বরাদ্দ ১০ নম্বরের সুবিধা পেয়েছে। প্রাইমারি টিচার, হেলথ ওয়াকার রা বেনিফিট পেয়েছে। যাদের ১৯৯৭ সালের জন্ম তারাও এই সুবিধা পেয়েছে। এটা অসম্ভব বিষয়। ১৮ তারিখ থেকে ইন্টারভিউ শুরু। এ সব অনিয়মের বিরুদ্ধেই হাই কোর্টে গিয়েছেন শিক্ষকেরা। আগামী বুধবার বিচারপতি অমৃতা সিংহর বেঞ্চে ওই মামলার শুনানি হওয়ার সম্ভাবনা।

আরও পড়ুন: আন্দোলনে পথে নামল SLST-র নতুন চাকরিপ্রার্থীরা

শনিবার রাতে এসএসসির একাদশ-দ্বাদশের ইন্টারভিউয়ের তালিকা প্রকাশ পায়। এর পরেই শুরু হয় বিতর্ক। কারণ, দেখা যায়, তালিকায় ২০ হাজার জনের নাম থাকলেও যাঁরা দীর্ঘ দিন ধরে আন্দোলন করেছেন, তাঁদের অনেকেরই নাম নেই। নতুন পরীক্ষার্থীদের মধ্যে অনেকে ৬০-এ ৬০ পেয়েও ইন্টারভিউয়ে ডাক পাননি! চাকরিহারা শিক্ষক তথা এসএসসি আন্দোলনের অন্যতম মুখ চিন্ময় মণ্ডল বলেন, ‘‘তালিকায় নাম নেই। কাট অফের থেকে তিন নম্বর কম পেয়েছি। অথচ তালিকা মিলিয়ে দেখলাম, অযোগ্যদের তালিকা থাকা একজনকে পর্যন্ত ইন্টারভিউয়ে ডাকা হয়েছে!’ যদিও এসএসসি-র দাবি, সব কিছু নিয়ম মেনেই হয়েছে। এ বছর একাদশ-দ্বাদশে শূন্যপদ ছিল ১২,৪৪৫টি। লিখিত পরীক্ষার পর ২০ হাজার পরীক্ষার্থীর নামের তালিকা প্রকাশিত হয়েছে।

দেখুন ভিডিও